చిరుత @ 500
- Dec 26, 2020 , 03:33:26
చిరుత @ 500
రాష్ట్రంలో భారీగా పెరిగిన సంఖ్య
పచ్చదనంతో ఎక్కువైన వన్యప్రాణులు
33కి చేరిన పెద్దపులులు
ఏటీఆర్‌, కవ్వాల్‌ అడవులే అడ్డాలు
రాష్ట్రంలో చిరుతల సంఖ్య గణనీయంగా పెరిగింది. రెండేండ్ల క్రితం నిర్వహించిన జాతీయ పులుల గణనలో(టైగర్‌ ఎస్టిమేషన్‌ పాపులేషన్‌) 335 చిరుత పులులున్నట్టు తేలింది. ఇప్పుడు వాటి సంఖ్య 400 నుంచి 500 వరకు ఉంటుందని అటవీ అధికారులు అంచనావేస్తున్నారు. కవ్వాల్‌, అమ్రాబాద్‌ టైగర్‌ రిజర్వ్‌లో 33 పెద్దపులులు ఉన్నట్టు సర్వేలో వెల్లడైంది. రాష్ట్రంలో పచ్చదనం పెరుగడం, అడవుల అభివృద్ధిపై ప్రభుత్వం ప్రత్యేక దృష్టి పెడుతుండటంతో వన్యప్రాణుల సంఖ్య పెరుగుతున్నది.
- ప్రత్యేక ప్రతినిధి, నమస్తే తెలంగాణ
ఏటీఆర్‌, కవ్వాల్‌లో పెరిగిన కో ప్రిడేటర్స్‌
నల్లమల అడవులలో అంతర్భాగంగా ఉన్న అమ్రాబాద్‌ టైగర్‌ రిజర్వ్‌(ఏటీఆర్‌)లో 17, ఉమ్మడి ఆదిలాబాద్‌లోని కవ్వాల్‌ టైగర్‌ రిజర్వ్‌లో మూడు పెద్దపులులున్నట్టు రెండేండ్ల కిందట జరిగిన జాతీయ సర్వేలో వెల్లడైంది. అదే సమయంలో చిరుతల ఉనికినీ గుర్తించారు. పెద్దపులుల గణన సమయంలో వేటాడే జంతువుల (కో-ప్రిడేటర్‌) సంఖ్యనూ లెక్కిస్తారు. అంటే చిరుతపులులు, తోడేళ్లు, నక్కలు, అడవికుక్కలనూ పరిగణనలోకి తీసుకుంటారు. కెమెరాట్రాప్‌లలో నిక్షిప్తమైన ఫొటోలు, పాద ముద్రలు, ప్రత్యక్షంగా చూడటం, అరుపులు వినడం, స్థానికుల నుంచి వివరాలను సేకరించడం ద్వారా వీటి సంఖ్యను అంచనా వేస్తారు. ప్రతి సారీ పెద్దపులుల సంఖ్యను మాత్రమే వెల్లడిస్తున్న కేంద్ర అటవీ,పర్యావరణశాఖ ఈ ఏడు 'స్టేటస్‌ ఆఫ్‌ లెపర్డ్‌ ఇన్‌ ఇండియా-2018' పేరిట చిరుతపులుల పరిస్థితినీ వెల్లడించింది. తాజాగా వెల్లడించిన ఈ నివేదికలో దేశ వ్యాప్తంగా దాదాపు 12,852 చిరుత పులులుండగా తెలంగాణలో 335చిరుతలున్నట్లు వెల్లడించింది. చిరుతల సంఖ్య గణనీయంగా పెరిగిన రాష్ర్టాలలో తెలంగాణ ఆరవ స్థానంలో ఉన్నది.
చిట్టడవుల్లోనూ మనుగడ
రాష్ట్రంలోని అమ్రాబాద్‌, కవ్వాల్‌ టైగర్‌ రిజర్వ్‌లతోపాటు ఏటూరునాగారం, పోచారం, కిన్నెరసాని,శివ్వారం అభయారణ్యాల్లో వీటి ఉనికి బాగా ఉన్నట్లు తేలింది. కేవలం 60నుంచి 90కిలోల బరువుతో ఎటువంటి పరిస్థితుల్లోనైనా సర్దుకుని మనుగడ సాగించే చిరుత పులుల లెక్క తేల్చాలంటే కొండలు, గుట్టలు, చిట్టడవులు, సాధారణ అడవులలో కూడా సర్వే చేయాల్సి ఉంటుంది. వాస్తవానికి రాష్ట్రంలో అడవుల లోపల, వెలుపల పచ్చదనం బాగా పెరిగిన క్రమంలో చిరుత పులుల సంతతి కూడా అదే స్థాయిలో పెరిగినట్టు వరుస ఘటనలు స్పష్టం చేస్తున్నాయి. కేవలం దట్టమైన అడవులు, రిజర్వ్‌ ఫారెస్ట్‌లతోపాటు నగర శివారు ప్రాంతాలలో సైతం చిట్టడవులు, గుట్టలు ,చెట్లను ఆవాసంగా చేసుకుని మనుగడ సాగించే చిరుతపులుల సంఖ్య రాష్ట్రంలో బాగా పెరిగింది. చిరుత పులులు చిన్న గుట్టలను కూడా ఆవాసంగా మలుచుకుని చిన్న జంతువులు దూడలు, కుక్కలు, కుందేళ్లు, కోతులు, ముళ్ల పందులను ఆహారంగా తీసుకుని మనుగడ సాగిస్తాయి. అడవుల్లో పచ్చదనం విస్తరించడం, సానుకూల వాతావరణం ఏర్పడటంతో కుందేళ్లు, ముండ్ల పందులు తదితర వన్యప్రాణులు పెరిగాయి. ఈ క్రమంలో చిరుతపులుల సంఖ్య పెరిగినట్టు అటవీశాఖ అధికారులు అభిప్రాయపడుతున్నారు.
chiruta @ 500
- Dec 26, 2020 , 03:33:26
chiruta @ 500
rashtramlo bhariga perigina sankhya
pachchadanamtho ekkuvaina vanyapraanulu
33ki cherina peddapululu
atre, kavwalle adavule addaalu
rashtramlo chirutala sankhya gananeeyamgaa perigindi. rendendla kritam nirvahinchina jaateeya pulula gananalo(tigere estimationsi papuleshanki) 335 chiruta pululunnattu telindi. ippudu vaati sankhya 400 nunchi 500 varaku untundani atavi adhikaarulu anchanaavestunnaaru. kavwalle, amrabad tigere reservelo 33 peddapululu unnattu sarvelo velladaindi. rashtramlo pachadanam perugadam, adavula abhivruddhipai prabhutvam pratyeka drushti peduthundatamtho vanyapraanula sankhya perugutunnadi.
- pratyeka pratinidhi, namaste telamgaana
atre, kavvaallo perigina koo predatorse
nallamala adavulalo antarbhaagamgaa unna amrabad tigere rijarbe(atre)loo 17, ummadi aadilaabaadhloni kavwalle tigere reservelo moodu peddapululunnattu rendendla kindata jarigina jaateeya sarvelo velladaindi. adhe samayamlo chirutala unikinee gurtinchaaru. peddapulula ganana samayamlo vetade jantuvula (koo-pridatersi) sankhyanuu lekkistaaru. ante chirutapululu, thodellu, nakkalu, adavikukkalanuu parigananaloki teesukuntaaru. kemeratrapello nikshiptamaina photolu, paada mudralu, pratyakshamgaa chudatam, arupulu vinadam, sthaanikula nunchi vivaraalanu sekarinchadam dwara veeti sankhyanu anchana vestaaru. prati saarii peddapulula sankhyanu matrame velladistunna kendra atavi,paryaavaranasaakha ee edu 'statesse aff leperde in india-2018' paerita chirutapulula paristhitinii velladinchindi. taajaagaa velladinchina ee nivedikalo desha vyaaptamgaa daadaapu 12,852 chiruta pululundagaa telamgaanalo 335chirutalunnatlu velladinchindi. chirutala sankhya gananeeyamgaa perigina rashrtalalo telamgaana aarava sthaanamlo unnadi.
chittadavulloonu manugada
rashtramloni amrabad, kavwalle tigere rijarvelathopaatu eturunagaram, pochaaram, kinnerasani,shivvaaram abhayaaranyaallo veeti uniki baga unnatlu telindi. kevalam 60nunchi 90kilola baruvutho etuvanti paristhitulloonainaa sardukuni manugada saaginche chiruta pulula lekka telchalante kondalu, guttalu, chittadavulu, saadhaarana adavulalo kuudaa sarve cheyalsi untundi. vaastavaaniki rashtramlo adavula lopala, velupala pachadanam baga perigina kramamlo chiruta pulula santati kuudaa adhe sthaayilo periginattu varusa ghatanalu spashtam chestunnayi. kevalam dattamaina adavulu, rijarbe forrestlathopatu nagara shivaaru praantaalalo saitam chittadavulu, guttalu ,chetlanu aavaasamgaa chesukuni manugada saaginche chirutapulula sankhya rashtramlo baga perigindi. chiruta pululu chinna guttalanu kuudaa aavaasamgaa maluchukuni chinna jantuvulu doodalu, kukkalu, kundellu, kotulu, mulla pandulanu aahaaramgaa teesukuni manugada saagistaayi. adavullo pachadanam vistarinchadam, saanukuula vaataavaranam erpadatamtho kundellu, mundla pandulu taditara vanyapraanulu perigaayi. ee kramamlo chirutapulula sankhya periginattu ataveesaakha adhikaarulu abhipraayapadutunnaaru.